kk en kk ru kk ru ru en kk kk kk ba hbs_cyr kk kk kk kk ba kk kk kk tl kk kk kk ba tl hbs_cyr kk kk kk kk ba kk kk kk kk en kk kk kk tt kk kk kk ru kk kk ru kk kk ru kk en kk en kk en kk kk kk kk kk kk kk kk kk kk kk en kk kk kk kk kk kk en tt kk kk en hbs_cyr kk en kk kk kk kk kk en kk kk kk kk tt kk kk kk kk kk kk en kk kk kk kk kk en mk kk kk en kk kk kk en uk kk kk kk kk kk kk kk en ba kk en kk kk kk en kk kk kk kk kk en kk kk en kk kk en ru kk kk kk en kk kk kk en kk kk kk kk kk kk en kk kk kk en kk kk kk kk kk kk kk kk kk en kk kk kk kk kk kk kk kk kk kk kk kk en ba kk kk kk kk kk kk en ru kk kk kk kk sv sv en kk sv de sv kk en de en kk en fr sv kk en de kk en kk en kk kk kk kk kk kk kk kk kk kk kk kk kk kk kk kk kk kk kk kk kk kk ru ru kk en it ru ru kk kk en kk tt ru kk kk en ru ru kk uk ru kk en ru ru kk en kk kk kk en uk ru kk en kk kk ru kk ru en kk kk kk kk ru ca kk kk ru kk ru kk ru kk ru kk kk kk kk uk kk ru ru ru ky tt ru ru ru bg kk ru kk ru uk kk kk kk kk kk uk kk uk ru ru kk kk kk ba kk bg kk ba kk ba kk ba kk ba kk kk kk ba kk tt kk uk uk ru ru kk kk kk kk kk kk kk kk kk kk kk kk ru kk kk ug ru ru kk kk kk kk ky kk kk kk ky tl ru tt ru ky kk tt kk kk mk kk ru kk
НАМАЗ - иман тірегі | ISLAMIC.KZ
Ұялы телефондар мен смартфондарға арналған кітаптар
Андроидқа арналған кітаптар мен программалар
Сүннет бізді әйелімізге жақсы қарым-қатынас жасауға ынталандырады
Ораза кітабы. Ибрахим Әбу Мухаммад
Рамазан айының келуімен құттықтау туралы
Четверг, Июнь 19, 2014 5:00 пп  630
Мақаланы WORD (DOC) форматта жүктеу
Аудио барлығын бір файлмен жүктеу
Бүкіл әлемнің Раббы Аллаһқа мадақ! Пайғамбар Мұхаммадқа, оның жанұясы мен оның жолымен жүрген бүкіл үмметіне Аллаһтың сәлемі мен игілігі болсын!
Омар  бин  әл-Хаттабтың  (Аллаһ оған разы болсын)  айтуымен жеткізілген бір даналық әңгімеде былай делінеді: «Біз  Аллаһтың  елшісімен (оған Аллаһтың игілігі мен сәлемі болсын) бірге отырған бір шақта, біздің алдымызға көз тұндырарлықтай ақ киім киген қою қара шашты кісі шықты. Оның бет әлпетінен сапар шеккен адамның  ізі байқалмады және біздің арамызда оны танитын да ешкім болмады. Ол Пайғамбардың, (оған Аллаһтың игілігі мен сәлемі болсын), алдына келіп отырды. Тізелерін оның тізелеріне тигізе отырып жайғасты да қолдарын өз аяғына қойды:
Ғибадаттың негізін Аллаһ Тағалаға бойұсындыру құрайтын бол-ғандықтан, Ислам дінінің ең басты миссиясы - бір Аллаһқа ғана құл-шылық етуге шақыру. Бұл дін, адамнан Аллаһтан басқа қай бір адамға, орынға, затқа не болмаса осы сияқты т.т. Аллаһтан өзге нәрселерге құлшылық етуден бас тартуды талап етеді. Өйткені Жаратушы Аллаһтан өзгенің бәрі Оның жаратылысы болып табылады. Негізінде Ислам діні адамды жаратылыстарға табынудан бас тартып, Жаратушыға ғана табынуға шақырады, деп айтуға болады. Құлшылық етуге лайықты Одан басқа ешкім жоқ, өйткені Аллаһтың қалауымен ғана дұғалар қабыл болады.
Исламның негізгі концепциясы мен мәні – еш уақытта және еш бір жағдайда Аллаһтан өзге ешкімді және еш нәрсені құдай, деп та-нымау. Аллаһ дінінің негізгі мәнінінің өзі жаратылыстарға құлшылық етуден бас тартып, тек  Жаратушыға ғана құлшылық етуге шақыру.  Төмендегі иман кулігінің мағынасы да осы болып табылады:
2.    Таң жиегі сөгілгеннен күн батқанша барлық  оразаны бұзатын: ас-су ішу, темекі шегу, жыныстық қарым-қатынасқа түсу   сияқты істерден  тыйылу.
3.    Ораза  ұстаушы  балиғатқа  толған,  ақыл-есі  дұрыс және ораза ұстауға мүмкіншілігі болуы керек.
4.     Әйел  адамы үшін  етек  кірінен  және  босанғаннан кейінгі қанынан таза болуы. (Осы жағдайлармен немесе ауру мәселесімен Рамадан аиында ораза ұстамаған мұсылман,  оразаның қазасын басқа айларда өтейді)
1.    Ауыз ашатын уақытты созбай  күн батысымен ауыз ашқан жақсы.
2.    Ауызды құрма жеп немесе су ішіп  ашқан жақсы.
3.    Ораза ұстау ниетімен сәресін ішу.
Аллаһ ризалығы үшін Құран Кәримді, діни кітаптарды көп оқып рухани тазалыққа ұмтылу.
4.    Әдеп  сақтау. Егер  сізді  біреу   ұрысса,  оған: «Менің аузым  ораза, менің   аузым  ораза», деу керек.  Пайғамбар(оған Аллаһтың игілігі мен сәлемі болсын): «Егер адам ораза кезінде, өтірік сөзін, надандығын және сол сияқты жаман істерін қоймаса, Аллаға оның тамақ-су  ішпегенінің керегі жоқ»,- деген.
5.    Басқа мұсылманның ауыз ашуына жәрдем   жасау.  Пайғамбар(оған Аллаһтың игілігі мен сәлемі болсын) былай айтқан: «Кімде - кім  ораза  ұстаушыға көмектессе, ол  ораза  ұстаушының сауабындай сауап табады  және  ораза  ұстаушының сауабын кемітпейді.»
1)Біле тұра күндіз тамақ жеу және су ішу;  2) Жыныстық қарым-қатынас жасау;  3) Әдейілеп  құсу;  4) Ішек  тазалау ниетімен клизма жасау және қуаттандыратын укол салу;  5) Етеккір немесе туар кездегі  қанның  келуі;  6) Біле тұра жыныстық  сұйық  шығару.
Ұмытып кетіп ішіп - жеу. Пайғамбар(оған Аллаһтың игілігі мен сәлемі болсын) былай айтқан: «Кімде-кім ораза екенін ұмытып ішіп - жесе, демек оны Алла  тамақтандырды,  одан  оның оразасы бұзылмайды.»
Ұйықтап жатып жыныстық сұйықтың шығуы   (күндіз болса да),  жатқан  бойы сәресіне тұра алмай  таң атыру,  ойламаған   жерден  тамаққа,  мұрынға  шаң - тозаң, түтін кіру сияқты жағдайлар да  оразаны бұзбайды. Алла  Тағала  Өзінің кітабы Құран Кәримде былай деді: «…оны олардың жүректері  қаламаған.»
Мүмкіншілігі  бар  әр-бір  мұсылман  Рамадан айының соңында айт намазынан бұрын  кедей кепшіктерге пітір садақасын беруге міндетті. Пайғамбар(оған Аллаһтың игілігі мен сәлемі болсын) : «Пітір садақасын бір саъ тағам көлемінде төлеңдер», - деген. Бір саъ - орта жастағы ер кісінің алақанымен санағанда төрт қос уыс көлеміне тең.  Бір саъ көлемі  бидаймен санағанда орта есеппен 2,5 кг. бидайға тең. Пітір садақасын жергілікті  қолданылатын негізгі тағам түрімен берілсе болады. Біздің елімізде көбінесе бидайдың құнымен беріледі. Еліміздің әр түкпірінде бидайдың құны әр-түрлі болғандықтан пітір садақасы да жергілікті имамдардың келісімімен бекітілгендіктен әртүрлі болуы мүмкін.
Аллаһ Тағала Өзінің кітабы Құранда былай деді: «Жүздеріңді шығысқа, батысқа жөнелту бір игілік емес. Бірақ кім Аллаһқа, Ақірет күніне, періштелерге, кітаптарға, пайғамбарларға иман келтірсе және жақындарына, жетімдерге, міскіндерге, жолда қалғандарға, қайыршыларға және құл азат етуге, малын жақсы көрсе де оны (сол жолда) жұмсаса әрі намазды толық орындап зекет берсе, өзара байласқан уәдесін орындаушы, таршылықта, қиыншылықта және соғыс кезінде сабыр етуші болса, міне солар шыншылдар әрі солар тақуалар».  «Бақара» сүресі, 177 аят.
Бай мұсылман жылына бір рет мал-мүліктің қырықтан  бірін  кедей - кембағалдарға  беруі  парыз – бұны зекет дейді. Қарызынан және тұрмыстық қажетінен тыс  85 грам алтыны немесе соның мөлшеріндей ақша, әшекей бұиымдар,  малы (қырық ұсақ мал немесе отыз қара мал) бар - бай саналады.
Аллаһ Тағала Өзінің кітабы Құранда былай дейді: «Негізінен адам баласы үшін Меккеде алғаш құрылған үй (Қағба) бүкіл әлемге мүбарак және тура жол. Онда ашық белгілер, Ибраһимның орны бар. Сондай-ақ кім оған кірсе, аман болады. Оның жолына шамасы келген кісілер, Аллаһ үшін Қағбаны зират ету (хаж қылу) керек. Ал кім қарсы келсе, Аллаһ барлық әлемнен бай. Әли Имран сүресі  96-97 аяттар.
Ержеткен, ақыл-есі дұрыс, күш қуаты толық әр бір бай мұсылман өмірінде, мұсылман ай жылнамасының он екінші Зул-хижжа  айында Меккедегі  Қағбаға баруы, оның төңірегіндегі қасиетті мекендерді аралап қайтуы – қажылық,   деп аталады. Меккеде аль Масжид аль  Харам, яғни қасиетті мешіт бар. Оның дәл ортасында төрт бұрышты ғимарат «Қағба» (текше-куб) бар. Қағба алтын әріптермен  жазылған  қара жібек матамен жабылған. Қағбаның оңтүстік батыс бұрышында Аллаһ Тағала  Өзінің құдыреті мен шапағатын адамдарға білдіру үшін көктен  түсірген  «Қара тас»  бар. Қағбаның жанында қасиетті қайнар бұлақ Зәм-зәм  бар. Қажылық  жасаған  мұсылман ақ киім ихрамды оранып, қағбаны жеті  рет  айналады,  сосын  Сафа төбешігінен Маруа төбешегіне дейін көшені бойлап жүгіреді. Арафат тауына шығады. Содан соң мал сойып құрбандық шалады. Қажылық Құрбан айт мейрамымен аяқталады.
Н А М А З
Намаз – діннің тірегі, ғибадаттардың ең ұлысы. Аллаһ Тағаланың барлығын, бірлігін қабылдап, моиындағаннан кейін, құлшылық ету  борышы  ретінде  бес уақыт намаз оқу әмір етілді. Бес уақыт намаз оқу, Мекеден  Мединеге  көштен (хижра) бір жарым жыл бұрын Меккеде парыз болған.
Аллаһ Тағала өзінің кітабы Құранда былай деді: «(Мұхаммад (оған Аллаһтың игілігі мен сәлемі болсын)  ) Кітаптан саған   уахи етілгенді ғана оқы да намазды орында. Күдіксіз намаз арсыздықтан, жамандықтан тыиады. Әрине Аллаһты еске алу аса ірі нәрсе. Сондай-ақ Аллаһ не жасағандарыңды біледі.» «Ғанкабут» сүресі, 45 аят
«Сабыр  және  намазбен  жәрдем  тілеңдер. Расында намаз ынталылардан басқаға ауыр тиеді» «Бақара» сүресі, 45 аят.
Хабар бойынша, Абу Хурайра, Аллаһ оған разы болсын, ол былай деді: «Бірде Аллаһтың елшісі (оған Аллаһтың игілігі мен сәлемі болсын) адамдардан: “Айтыңдаршы, егер сендердің біреулеріңнің үйлеріңнің алдынан өзен ағып жатса, ал ол онда күніне бес реттен шомылса, осыдан кейін оның үстінде кір қалар ма еді?”, - деп сұрады. Олар: “Кірдің ізі де қалмас еді”, - деп жауап береді. Сонда Аллаһтың елшісі, оған Аллаһтың игілігі мен сәлемі болсын: “Ал бұл болса күніне бес рет оқылатын намаз сияқты, ол арқылы Аллаһ  кішігірім күнәләрді жуады”, - деді. Аль-Бухари, Муслим.
Хабар бойынша, Абу Хурайра, Аллаһ оған разы болсын, ол Аллаһтың елшісінің(оған Аллаһтың игілігі мен сәлемі болсын) былай деп айтқанын жеткізді: «Күнделікті оқылған бес уақыт намаз және әр аптада оқылған жұма намазы, осылардың арасында жасалған кішігірім күнәләрдің кешірілуіне себеп болады, әрин егер олардың арасында ауыр күнәләр болмаса». Муслим.
Хабар бойынша, Осман бин Аффан, Аллаһ оған разы болсын, ол Аллаһтың елшісінің(оған Аллаһтың игілігі мен сәлемі болсын) былай деп айтқанын жеткізді: «Парыз намаздың уақыты кірісімен дұрыстап дәрет алып, ал намаз кезінде дұрыс бой ұсынып және барлық бүгілуді (рукух) дұрыстап орындаса, бұл намаз кез-келген мұсылман үшін оған дейін жасалған күнәләрдің кешірілуіне себеп болады, әрине егер олардың ішінде ауыр күнәлірдің бірі болмаса болды, және бұл әруақытта солай болады». Муслим.
Сондай-ақ Аллаһтың елшісі (оған Аллаһтың игілігі мен сәлемі болсын) былй деген: «Ахіретте Аллаһтың құлының алғашқы есебі оның намазы жайлы болады, егер намазы жақсы болған болса, онда бүкіл ісінің жақсы болғаны, ал егер намазы жарамсыз олып шықса, онда бүкіл ісінің жарамсыз болып шыққаны. Ат-Табарани
Аллаһ Тағала Өзінің кітабы Құранда былай дейді: «Әй мүміндер! Қашан намазға тұрсаңдар, (тұрарда,) жүздеріңді және шынтақтарға дейін қолдарыңды жуыңдар. Бастарыңа мәсих тартыңдар. (сипаңдар.) Және екі тобықтарға дейін аяқтарыңды жуындар. Егер де жүніп болсаңдар, (бой дәретсіз болсаңдар,) толық тазаланыңдар (шомылыңдар). Егер науқас не сапар да болсаңдар немесе сендерден біреу түзге отырып келсе не әйелге жақындассаңдар, сонда су таба алмасаңдар таза жерге тәяммүм соғыңдар, онымен беті-қолдарыңды сипаңдар. Өйткені, Аллаһ, сендерге ауыршылық қаламайды. Бірақ, сендерді тазартуды сондай-ақ шүкірлік етулерің үшін сендерге нығметтерін тамамдауды қалайды. «Мәидә» сүресі, 6 аятт.
1) Алдымен:  «Бисмилләһ», деп Аллаһтың атын айтып дәрет алуға ниеттену. 2) Одан  кеиін  бет жуып ауыз және мұрын шаю. 3) Екі қолды білекпен қоса шынтаққа дейін жуу. 4) Су қолдармен бас пен құлақтарды сүрту. 5) Екі аяқты қызыл асықтарын қоса жуу. Ос істерден кейін: «Әшһаду ән лә иләһа  илаллаһ уә әшһаду әннә Мұхаммадан  абдуһу уә расуллуһ», деп айт. Осы айтылған тәртіппен дене мүшелерін тазалаған мұсылман тахарат алған болып саналады.
Хабар бойынша, Хумран Маула Османнан (Аллаһ оған разы болсын): «Осман (Аллаһ оған разы болсын) ыдыспен су әкеліңдер!»,- деп су алдырып ыдысты үш мәрте еңкейтіп, қолына су құйып қолын жуды. Сосын оң қолымен ыдыстың ішінен  су алып, үш рет аузын, мұрнын шайды, үш рет бетін жуды, сосын екі қолдарын шынтақтарына дейін үш рет жуды. Кейін басына масих тартты. Одан соң аяқтарын тобыққа дейін үш рет жуды да: «Пайғамбарымыз (оған Аллаһтың игілігі мен сәлемі болсын): «Кімде-кім мына мен көрсеткендей дәрет алып, содан соң  басқа нәрселерді ойламай, екі рәкат намаз оқыса, оның өткен күнәлары кешірілер»,- деп айтқан»,- деді. Аль-Бухари.
1) Адамның ұятты жерлерінен зәр, қақ не жел  шықса; 2) Жатып  немесе  бір  жерге  сүйеніп  отырып  ұйықтаса;  3) Талып қалса, мас болса; 4) Ұятты жерлерін қолымен ұстаса. 5) Мәйітті жуса 6) Ислам дінінен шықса – бұдан бізді Аллаһтың Өзі сақтасын.
Дәрет бұзылған жағдайда дәрет алмай намаз оқуға, қасиетті кітап Құран Кәримді ұстауға, мешітке кіруге болмайды.
Ғұсыл (немесе бой дәрет)
Ғұсыл  арабшадан  жуыну, суға түсу, шомылу  деген мағына береді. Ғұсыл алғанда дененің су тимеген жері қалмауы тиіс.
Бой дәрет (ғұсыл) алуды қажет ететін жағдайлар:
1) Ислам  дінін  жаңа  қабылдаған  адам.  2)  Әйелдердің  туыт мезгілі және етеккір  мезгілі  біткеннен  кейін;  3)  Ер мен әйелдің жыныстық қатынаста   болуынан кеиін; 4)  Ұйықтап жатқанда немесе ояу кезінде  жыныстық  сұйық  келген болса.
Бой дәрет алу тәртібі:
1) Алдымен:  «Бисмилләһ», деп Аллаһтың атын айтып бой дәрет алуға ниеттену. 2) Екі  қолды  жуғаннан кейін, бүтін денемен бірге  кедергілік  жасайтын  ластық болса жуылып, тазаланады. Денеде су тимеген жер қалмау тиісті. 3) Ауызға су ұрттап тамаққа дейін шалқалап шайылады және кеңсірікке деиін су жүгіртіп мұрын тазаланады
Су  болмаған  жағдайда,  дененің  белгілі орындарына таза топырақпен мәсіх  тарту  арқылы  дәрет  және  ғұсыл алудың ырымын жасау «Таяммум», деп аталады.
Дәретті таяуммум  арқылы  алуға рұқсат етілетін жағдайлар:1) Дәрет алуға су болмаса;  2) Су бар болған жерде қауып қатер болса;  3) Су қолданған кезде науқастанып қалудан қорықса;  4) Су ас- судан артылмаса.
Осы айтылған жағдайларда дәрет және ғұсыл орнына таяммум    алынады.
1) Алдымен:  «Бисмилләһ», деп Аллаһтың атын айтып таяммум алуға ниеттену. 2) Саусақтар  ашылып екі алақан таза топыраққа немесе топырақ  жынысына  қалыптасқан  заттарға сүртіп сосын сілкінеді; осы әрекеттерден соң  бет толық сипалады. 3) Екі қолмен және топырақ сипалып бірінші оң қол білегімен  қоса  сол  қолмен сипалады сосын сол қол білегімен қоса оң  қолмен  сипалады. 4) «Әшһаду  ән  лә  илаһа  илаллаһ уә әшһаду әнна  Мухаммадан  абдуһу уа расуллуһ», деп таяммум аяқталады.
Егер таяммум жасаған соң су табылса дәрет толық алынады.
1.    Таң намазы – күн шығыс жақ ағараңдағаннан бастап күн  шыққанға дейінгі уақыт аралығында оқылады.
2.    Бесін (түс) намазы – күн  аспан төрінен (дәл төбеден) қисайғаннан  бастап күн батуға тақалған уақытқа дейін оқылады.
3.    Екінді (намаздыгер) намазы – күн  батуға  тақалған   кезден бастап күн батқанша оқылады.
4.    Ақшам (намазшам) намазы – күн батқан бойдан ымырт үйірілгенше (қызыл шапақ кеткенше) оқылады.
5.    Құптан  (түн) намазы – ымырт үйірілгеннен  бастап  түннің ортасына дейін жалғасады.
Хабар бойынша, Абдулла ибн Амр, Аллаһ оған разы болсын, пайғамбардың (оған Аллаһтың игілігі мен сәлемі болсын)  ., былай деп айтқанын жеткізді:
«Бесін намазының уақыты күн тас төбеден (сәске түстен) өте кіреді де екінті намазының уақыты кіргенше (болады), яғни адамның көлеңкесі өзінің (бойымен) теңелгенше жалғасады. Екінті намазының уақыты күн сарғайғанша тұрады. Ақшам намазының уақыты кешкі шапақ жоғалғанша созылады. Құптан намазының уақыты түннің ортасына дейінгі аралық, ал таң намазының уақыты таң сәріден күн шыққанша». Муслим.
Бұл хадистегі екінті намазының уақыты адам көлеңкесінің өзінің бойымен теңелгенше жалғасады, деген тәртібі Мекке өңірінде қолданылады, өйткені ол өңірде түс уақытында күн тас төбеде тұрады да заттың көлеңкесінің ұзындығы болмайды. Сондықтан біздің өңірде екінді намазының уақыты адамның көлеңкесінің түс уақытындағы ең қысқа ұзындығына адамның өзінің бойының ұзындығы қосылған уақытқа дейінгі аралық болады. Ал бәрін жақсы білуші бір Аллаһ қана.
Құбыла – мұсылмандардың  намаз  оқығанда  бет  бұратын  жағы, арабтың «қибла» деген сөзінен шыққан. Алғашында пайғамбарымыз (оған Аллаһтың игілігі мен сәлемі болсын)    сахабаларымен Иерусалимге қарап намаз оқыған, сосын  Алла Тағаланың  әмірімен  мұсылмандар Сауд Арабиясяның Мекке қаласындағы  қасиетті «Қағбаға»  бет бұрып намаз оқиды. Сонымен қатар мұсылманды жерлегенде жүзін құбылаға қаратады. Барлық мешіттердің ішінде михраб, яғни намаз оқитындардың құбылаға қарай бет бұратын жағын көрсететін қуыс болады. Мұсылман мешіттен тысқары жерде намаз оқыса,  алдымен  құбыланы  анықтап алуы керек. Мұсылман адам тұманды күнде қою қараңғы түнде, не тағы басқа себептермен құбыла жақты анықтай алмаса, құбыланы жорамалдап намаз оқуға болады. Намаз оқып тұрғанда құбыла дегені теріс болып шықса, дұрыс жағына бұрылып намазды одан әрі жалғастырып оқи берсе болады.
Азан – салауатты мұсылман үшін намаз уақытының болғандығын хабарлау. Бір  мешітте  айтылған  намаз  сол мешіттің ішіндегі және  азаншының даусын естіген  басқа  жердегі  барлық  мұсылманға  жеткілікті. Азан айту парыз емес. Азан айту сауапты іс. Азан жоғары дауыспен былай оқылады:
Аллаһу  акбар  (4 рет), Әшһаду  ән  лә  иләһа илла Ллаһ (2 рет), Әшһаду әннә Мұхаммадан расулуллаһ (2 рет),  Хаййа  ъала-с-сола  (2 рет), Хаййа ъалал фалах (2 рет), Аллаһу акбар (2 рет), Лә иләһә илла Ллаһ.
Мағынасы:  Аллаһ  ұлы,  Аллаһтан  басқа  құдай  жоқ  екеніне  куә  боламын, Мұхаммад Аллаһтың елшісі екеніне куә боламын, намазға жығылыңдар, құтқару жолына асығыңдар, Аллаһ ұлы, Аллаһтан басқа құдай жоқ.
Азаншы таң намазына шақырғанда екінші рет «хаййа ъалал фалах», деген сөздерінен кейін «ас-солату хайрун мин-ан-наум», - деп екі рет айтады.(мағынасы: намаз ұйқыдан қайырлы)
Қамат – намазға тұру деген сөз. Азаншы  азан шақырғаннан кейін біраз үзіліс жасайды. Бұл уақытта мұсылман намаз оқу алдындағы шарттарды орындайды (парыз намаз алдындағы сүннәт намаздары немесе дұға жасап Аллаһқа жалбарынады) Сосын азаншы қамат оқиды. Қаматтың сөздері азан сөздерімен бірдей, тек қана «хаййа ъалал-фалах», деп екінші рет айтқан соң  екі рет «қад қома-тис-сола», деп айтылады.
Қамат, парыз намаздарының алдында айтылады. Қамат айту міндет.
1)   Жайнамаз үстінде тік тұрып намаз оқуға ниет ет. Екі қолыңды  құлақ деңгейге деиін  көтеріп «Аллаһу акбар», - деп  такбір айт. (1-сурет)
2)   Екі  қолыңды төмен түсіріп, оң  қолды сол қолдың үстіне қойып кіндік түсында  ұстап  тұру  қажет (2-сурет). Осы күйде тұрып намаз ашар дұға оқы:  «Субханака Аллаһумма уа бихамдик уа табара касмук уа  таъала  жаддук уалә илаһа ғейрук» (Иә Аллаһ,   бар мақтауда Саған бағыштадық Саған шүкіршілік етеміз, есімің мүбәрәк
болсын ұлылығың арта түссін, Сенен басқа құдай жоқ) Дұғаны аяқтаған соң: «Аъузу  билаһи  минаш-шайтонир-ражиим» (Ий Аллаһ, әзәзіл шайтанның арбауынан сақта), - деп айт. Одан кейін «Фатиха» сүресін содан соң қысқа сүрелердің біреуін оқы. Сүрелер  осы кітапшаның соңында  келтірілген.
3)    Қысқа  сүрені  оқып  болған  соң  екі қолды түсіріп «Аллаһу акбар», - деп такбір айт. Одан кейін еңкейіп тізелерге қолдарды қойып, төмен алдыңдағы жерге қарап, «Субхана Роббил азым»  (барлық  мақтау зор мәртебелі Иеме), деп үш рет айт. Арабтар мұны «рукух», дейді. (3-сурет)
4)    Бойыңды  түзеп: «Сами Аллаһу лиман хамидаһ» (Кім Аллаһты мақтаса, Аллаһ оны тыңдайды), - деп  айт. (4-сурет)
5)    «Аллаһу акбар», деп  такбір  айтып, сәждеге басыңды сал да, «Субхана Роббил аъла» (Барлық мақтау – Жағары Мәртебелі Иеме), - деп үш мәрте айт. Сәждеге бас салу деп, алдымен  жайнамазға  екі тізе, сосын екі қол жайғасып, олардың ортасына маңдай мен мұрынды тигізуді айтамыз. (5-сурет)
6)   Басыңды жайнамаздан көтеріп жатып, «Аллаһу акбар», деп айт. Дененің салмағын  сол  аяққа  түсіре  отыр (6 –сурет). «Аллаһу акбар»,  деп тағы да сәждеге бас қоиып, «Субхана Роббил аъла», деп үш рет айт. Осымен бірінші рәкәт бітеді.
7)   Екінші  рәкәтты  алғашқы рәкәттағыдай «Аллаһу акбар»,  деп такбір айтып баста (1-сурет). Сосын бірден «Фатиха» сүресін және  бір  кіші  сүрені  оқы. Бірінші рәкәттағыдай рукух (3-сурет) және сәжде (5-сурет) жаса . Екінші сәжде жасап болған соң тұрып кетпей дененің салмағын сол аяққа түсіре отырып (6-сурет) «Ат-тахият» дұғасын оқы (кітапшада келтірілген). Егер намаз үш немсе төрт  рәкәттан  тұрса, онда «Ат-тахиат» дұғасын оқып болған соң қайтадан тұрып жаңа рәкәтты баста (1-6 суреттер). «Ат-тахиат» дұғасы әр екі рәкәт сайын  оқылады.Егер намаз төрт рәкәттан тұрса, екі рет «Ат-тахиат» дұғасы екінші және төртінші рәкәттан соң  оқылады, егер сегіз рәкәттан тұрса, онда төрт рет «Ат-тахиат» дұғасы оқылады яғни екінші, төртінші, алтыншы және сегізінші   рәкәттардан соң.  Ал егер намаз рәкәттары тақ болса онда соңғы рәкәттан соң «Ат-тахиат» дұғасы оқылады. Мысалы, егер намаз үш рәкәттан болса екі рет  «Ат-тахиат» дұғасы екінші және үшінші
рәкәттан соң оқылады, неге десеңіз намаздың соңғы рәкәтында «Ат-тахиат» дұғасы оқылуы міндетті.
8) Ең  соңғы  рәкәттың  «Ат-тахиат»  дұғасы оқылып болған соң «Ибраһим» дұғасын  (кітапшада берілген)  оқы. Сосын басыңды бірінші оң жақ иығыңа қарап, сосын сол жақ иығыңа қарап «Ассәләму әлейкум уа рахматуллаһ» (Сіздерге амандық пен Алланың рахметін тілеймін), деп екі рет сәлем бер.
9) Сосын: «Астағфиру-Ллаһ (3-рет), Аллаһумма, Анта-с-Саляму уа мин-кя-с-саляму, табаракта, иа За-ль-жаляли уаль-икрами!», деп айтыңыз.  НАМАЗЫҢЫЗ  ҚАБЫЛ  БОЛСЫН !
Намаз бірнеше рәкәттардан тұрады. Рәкәт арабтың сөзі – намаз оқығанда тізе бүгіп тәжім ету, сәлем беру, бас іию немесе намаздың белгілі бөлімі деген мағына береді. Намаз үш түрлі ниетпен оқылады. 1. Парыз намаз, 2.  Сүннәт намаз, 3. Нәфіл намаз.
Парыз намаздарын Аллаһ Тағала бізге оқыңдар, деп парыздаған  намаздары. Парыз намаздарын орындамаған мұсылман Аллаһтың әмірін орындамаған болып үлкен күнәға  батады, ал егер пайғамбарымыздың (оған Аллаһтың игілігі мен сәлемі болсын)  .:”мұсылман мен мұсылман  еместің  айырмашылығы намаз”, деген  сөздерін еске алсақ, онда намаз оқымау үлкен күнәдән да ауыр болуы мүмкін, ал Аллаһ бұл жайлы жақсырақ біледі.
Сүннәт намаздары барлық сүннәт амалдары секілді құлшылық етудің ең үлкен үлгісі пайғамбарымыздың (оған Аллаһтың игілігі мен сәлемі болсын)  , Аллаһ Тағала бұйырмаса да өз еркімен Алла Тағалаға  жақындай түсу ниетімен орындаған намаздары. Біз де пайғамбардың (оған Аллаһтың игілігі мен сәлемі болсын)  .  үлгісімен  сүннәт  намаздарын орындаймыз. Сүннәт намаздары парыз емес,  сондықтан орындамаған күнә емес, ал орындаған Аллаһ жазса үлкен сауапқа батады (амин).
Нәфіл  намазы  барлық  нәфіл  амалдары  секілді Аллаһ Тағала орында деп бұйырмаған, пайғамбарымыз (оған Аллаһтың игілігі мен сәлемі болсын)   орындамаған   мұсылман баласының  Аллаһ ризалығы үшін жанынан   қосымша  орындаған  намазы. Нәфіл орындамаған күнәкәр болмайды.
Әр бір бес уақыт намазда парыз, сүннәт намаздары орындалады, және өз қалауыңыз бойынша нәфіл намаздарын орындаса болады. Нәфіл намаздарынан басқа барлық намазда рәкәт сандары белгілінген. Мысалы, таң намазында алдымен екі рәкәт сүннәт сосын екі рәкәт парыз намаздары орындалады.
Барлық  намаздың (сүннәт не парыз болсын) оқылу шарты бір, айырмашылық тек ниет еткеніңізде. Мысалы: «Аллаһ ризалығы үшін таң  намазының  екі  рәкәт  сүннәтін  орындауға  ниет  еттім», деп іштей ниет етіп таң намазының сүннәтін орындауға кірісесіз, немесе «Аллаһ ризалығы үшін таң намазының екі рәкәт парызын  орындауға ниет еттім», деп іштей ниеттеніп таң намазының парызын орындауға кірісесіз.
Алдыңғы сүннәт рәкәт саны
Соңғы сүннәт рәкәт саны
Үтір намазы уәжіп (міндетті) амалдар қатарына жатады.  Үтір намазын  көбінше құптан намазынан кейін оқиды, негізінде бұл намазды түннің екінші   бөлігінде оқыған жақсы, неге десеңіз пайғамбарымыз  (оған Аллаһтың игілігі мен сәлемі болсын)  . сол  уақытта  оқыған.  Үтір намазы парыз емес. Үтір намазы үш рәкәттан тұрады.  Үшінші  рәкәттың  оқылуы басқа намаздардан айырмашылығы бар. Үшінші рәкәтта  фатихадан  кейін. «Аллаһу акбар», деп тәкбір айтылып  қайтадан  қолдар  байланып «Құныт» дұғасы оқылады. «Құныт» дұғасы  оқылып  болған  соң, барлық намаздағыдай рукуғ, сәжде жасалып намаз «Ат-Тахиат», «Ибраһим»  дұғалары  оқылып екі иыққа сәлем берумен аяқталады.
Құран мен сүннетке негізделген намаз оқу кезіндегі бой ұсыну және жалбарыну
1 – Намазға дайындық. Азаншының азан аитқандағы сөздерін қайталап  намаз   оқыр  алдында  намаз  оқитын  орынды,  киімді  тазалап:  “Қазыр Аллаһ Тағаланың  алдында  намаз  оқимын”,   деп  рухани дайындалу. Намазда әйел баласы беті, екі қолы білегіне дейін, екі аяғы тобыққа дейін жабық болуы шарт,  ал ер адам үшін кіндік пен тізенің арасы жабық болуы шарт.
2 – Намазды асықпай орындау. Пайғамбарымыз (оған Аллаһтың игілігі мен сәлемі болсын)  ., намазда әр қимылын  әр  сүйегі орын-орнына келгенше асықпай орындаған, деп хадистерде айтылады.
3 – Намаз үстінде өлім туралы ойлану. Неге десеңіз Аллаһтың елшісі (оған Аллаһтың игілігі мен сәлемі болсын)  ., былай айтқан: “Намазға кірісерде, өмірмен қоштасатын адамдай намаз орында”  (имам Ахмад және ибн Маджаның риуаятынан)
4 – Намазда оқып жатқан аяттардың және айтылып жатқан әр сөздің мағынасына көңіл бөлу. Аллаһтың елшісі (оған Аллаһтың игілігі мен сәлемі болсын)  ., айтқан: “Имам “Амин”, дегенде сендерде  оны қайталаңдар, кімде-кім  бұны періштелермен бір уақытта айтса оның өткен күнәләрі кешіріледі”. (Аль Бухари және Муслим)
Біздің өңірде аминді құпия түрде іштей қаиталайды. Және имамның:  “Сами  Аллаһу  лиман хамидаһ” (Алла кім Оны мақтаса соны тыңдайды),  деген  сөзіне: “Рабана уәләкәлхамду”   (Раббым Саған мақтау!), деп жауап беру үлкен сауаб.
5 – Құранды  мәнерлеп және әдемілеп оқу.   Бұлай  істейтініміз   Аллаһ Тағала:  “… және  Құранды  мәнерлеп  оқы”, деді. Және пайғамбарымыз (оған Аллаһтың игілігі мен сәлемі болсын)  ., былай деген: “Құранды дауыстарыңмен әдемілеңдер” (Абу Дауд руаяты боинша)
6 – Намаз үстінде Алла Тағала адамға  жауап  беретінін  білу  керек. Аллаһтың елшісі (оған Аллаһтың игілігі мен сәлемі болсын)  ., былай айтқан: «Ұлы Аллаһ Тағала айтты: «Мен намазды құлым мен Өзімнің  арамда  қаққа  бөлдім,  және   құлыма   оның  сұрағаны  беріледі. Егер құл: «Мақтау бүкіл әлемнің Раббына…» («Фатиха»,2), десе – Аллаһ: «Құлым Маған мақтау айтты», дейді. Және құл: «Қамқор,Мейірімді» («Фатиха»,3), десе – «Құлым мені мадақтады», дейді. Және ол: «Қиямет күнінің Иесіне» («Фатиха»,4) - Аллаһ: «Құлым Мені  жоғары  көтеріп  мақтады», дейді. Және  ол: «Саған ғана құлшылық етеміз және Сенен ғана жәрдем сұраймыз», («Фатиха»,5) десе – Аллаһ: «Бұл Менің құлым мен Менің арамда (қаққа бөлінеді), және Менің құлыма сұрағаны беріледі», дейді. Егер және де ол:«Бізді тура жолға сала көр! Нығметке бөленгендіргендеріңнің  жолына, Ашуға  ұшырағандардың  және адасқандардың жолына емес» («Фатиха»,6-7), десе – Аллаһ: «Бұл – Менің құлыма, және Менің құлымның сұрағаны болады», дейді. (Ат-Тирмизи және Абу-Дауд риуаяттары боинша)
7 – Сәжде орнына қарау шарт. Айшаның,  оған  Аллаһ  риза  болсын, хабарлауы боиынша Аллаһтың елшісі (оған Аллаһтың игілігі мен сәлемі болсын)  ., намаз оқығанда басын еңкейтіп жерге қарап  тұратын, ал ат-тахаттың сөздерін аиту үшін отырғанда оң қолының саусақтарына қарайтын.
8 – Намазды бір кедергінің жанында оқу.  Кедергі адамды  алысқа қараудан, онда не болып жатқанын көруден тияды  және  адамдардың алдынан өтуіне мүмкіншілік болмайды. Көптеген хадистерге жүгінетін болсақ намаз оқушы мен кедергінің арасы  тұрып тұрғанда  үш  білек  болса, сәжде уақытында бір білек болу керек.
9 – Аллаһтан шайтанның арбауынан көмек сұрау керек. Бірде Абу-ль-Астың былай айтқаны келтіріледі: «Иә Аллаһтың елшісі, шын мәнінде шайтан маған намаз оқуыма және Құран оқуыма  шатастырып кедергі жасайды» Оған Аллаһтың елшісі (оған Аллаһтың игілігі мен сәлемі болсын)  .: «Ол Хинзаб деген шайтан, егер сен оны сезсең, онда Аллаһқа сиынып көмек сұра да, сол жағыңа үш рет түкір», деп жауап берді. Ол: «Мен солай істедім, сосын Аллаһ оны менен алыстатты», - деді. (Муслим риуаяты бойынша)
10 – Өткен ұрпақтың қалай намаз оқығандығы жайлы ойлану. Мысалыға, Ибн аз-Зубайр намаз оқығанда бой  ұсынғаны соншалық ол бір ағаш секілді болатын, делінсе, бірде  Маслама  бин Башшар мешітте намаз оқып жатып қабырғаның жартысы құлағанда, халық  орындарынан атып тұрыпты, ал оның оны байқамай намазын оқи бергендігі айтылады. Және кейбір адамдардың намаз үстінде Аллаһ Тағаланы ойлағаннан түрлері өзгеріп бозаратын болған немесе біреулері жерге тастаған киімдей болса, енді бірі жанында кім тұрғанын байқамаған да, делінеді.
11 – Бой ұсынып намаз оқудың  ерекшеліктерін білу. Аллаһтың елшісі (оған Аллаһтың игілігі мен сәлемі болсын)  ., былай айтқан: «Егер де ислам дініндегі кез келген адам, парыз намазының уақыты кірісімен дұрыстап дәрет алса, дұрыстап бой  ұсынып  керегіндей рукух, сәжде етсе, егер оның кешірілмейтін күнәсі болмаса, бұл оның өткен күнәләрінің кешіруліне себеп болады, және әрдаиым солай болады.» (Муслим риуаяты бойынша)
12 – Намаз үстінде әсіресе сәжде уақытында Аллаһқа ерекше жалбарыну. Пайғамбар (оған Аллаһтың игілігі мен сәлемі болсын)  ., былай айтқан: «Құл Раббына сәжде уақытында өте жақын, демек Оған осы уақытта көбірек жалбарыныңдар»
13 – Жамағатпен  мешітте намаз оқу намаздың сауабын арттырады. Пайғамбар (оған Аллаһтың игілігі мен сәлемі болсын)  ., былай айтқан «Жамағатпен оқылған намаз, үйде немесе базарда оқылған намаздан  жиырма  бес саты жоғары оның себебі, ол дұрыстап дәрет алды, одан соң ол мешітте намаз оқу үшін ғана үйінен шықты, бұндай жағдайда оның әр басқан
қадамы үшін бір саты көтеріледі және одан бір кішкене күнәләрдан кешіріледі, ал намазға кіріскен кезде, періштелер: «Иә Аллаһ, кешір оны, иә Аллаһ,  жарылқа  оны!», деп тоқтамай  ол үшін жалбарынады, және кезкелгеніңнің дұғаларың келесі намаз басталғанын күткенше созылады. (Аль Бухари және Муслим риуаяттары боиынша)
14 – Қосымша намаздар. Пайғамбар (оған Аллаһтың игілігі мен сәлемі болсын)  ., былай айтқан: «Сендерден біреулерің мешітке кірсеңдер, екі рәкәт намаз оқымай отырмасын» (Муслим)
Рамадан аиында түнде сегізден жиырма рәкәт аралығында  «Тарауық» намазы орындалады. Бұл намаз жайлы пайғамбар (оған Аллаһтың игілігі мен сәлемі болсын)  , былай деген: «Кім Рамадан кезінде Аллаһтың  сыйынан үміттеніп әрі сеніп намаз оқыса оның өткен күнәләрі кешіріледі» (Аль Бухари және Муслим риуаяттары боиынша)
Абу Зар, онымен Алла риза болсын, пайғамбардың (оған Аллаһтың игілігі мен сәлемі болсын)  .,  былай деген сөздерін естіген:«Әр күні әр қайсыңа денелеріңде неше буын болса сонша садақа берулерің керек. Әр айтқан:«Субхана-Ллаһ» садақа, және әр айтқан «Әль-хамду ли-Лляһ» садақа, «Ля илаһа илля-Ллаһ» садақа және әр айтқан:«Аллаһу акбар», сондай-ақ  сауабты іске ұмтылдыру садақа және күнәлі істерден сақтау садақа, бірақ  бұның  бәрін  таң    ертеңгі  қосымша  өз  еркімен оқылған екі рәкәт намаз ауыстырады.» (имам Муслим  риуаяты боиынша)
Бұл намаз «ад-духа» деп аталады. Намаздың орындалатын уақыты таңертең күн найзадай көтерілгеннен бастап түс аспан төріне жеткенше (тал түсте намаз оқуға болмайды).
Жабир, оған Алла риза болсын, пайғамбардың (оған Аллаһтың игілігі мен сәлемі болсын)  ., былай деген сөздерін естіген: «Шын мәнінде, түнде  бір  уақыт   бар, егер мұсылман сол уақытта Аллаһқа жалбарынса, онда Аллаһ Тағала әлбетте оған бұл дүниенің не о дүниенің кез-келген жақсылығын береді, және бұл (уақыт) әр түнде болады» (Муслим риуаят еткен)
Сахль бин Сағд,  оған  Аллаһ риза  болсын,  былай   дегені   хабарланады: «Бірде  Жәбіреиіл  пайғамбарға (оған Аллаһтың игілігі мен сәлемі болсын) келіп: «Я  Мұхаммад! Қанша өмір сүргің келсе сонша өмір сүр, бірақ шын мәнінде өлесің, не қаласаң соны істі, бірақ, ол үшін сұраласың, кімді жақсы көрсең де еріктісің, бірақ, шын мінінде онымен қоштасасың, және біл, мұсылманның бетке тұтары (мақтанышы), түнгі (түн ортасында ұйқыдан оянып оқыған) намазы, оның күші –  адамдарға мұқтаж болмауы», деді. (Табари риуаяты бойынша)
Ат-тахиату  лильлаhи   уа-с-салауату  уат-таибат ассаламу ъалейка  айюhан-набиу  уа  рахматуллаhи  уа баракатуh. Ас-саламу ъалейна уа ъала ибадиль-лаһи-с-солиһин. «ашhаду ал ла илаhа иллаллаh уа ашhаду ан-на Мухаммадан ъабдуhу уа расуулуh»
Мағынасы: Жаратқан Ием, Саған тағзым етемін, игілікті істер мен дұғаларымды бағыштаймын. Иә, пайғамбар, саған тыныштық тілеймін, саған Аллаһтың рахымы мен берекеті жаусын. Бізге және Аллаһтың салихалы құлдарына тыныштық болсын. «Мен  Аллаһтан басқа құдай жоқ екеніне куә боламын  және  Мұхаммад оның құлы әрі елшісі екеніне куә боламын.»
Аллаhумма  солли   ъала  Мухаммадин  уа  ъала   али Мухаммад, кама солеита ъала Ибраhима уа ъала али Ибраhим. Иннака хамидуммажид.
Аллаhумма барик ъала  Мухаммадин  уа  ъала  али Мухаммад, кама баракта ъала Ибраhима уа ъала али Ибраhим. Иннака хамидуммажид
Мағынасы: Иә Аллаһ! Ибраһимге және ұрпақтарына рахым еткеніңдей, Мұхаммадқа  және Мұхаммадтың ұрпақтарына да  рахым  ет.  Шын мәнінде сен аса  мақтаулы  әрі  жоғарсың !
Иә Аллаһ! Ибраһимді және ұрпақтарын мүбәрәк   еткеніңдей, Мұхаммадтың және Мұхаммадтың  ұрпақтарын  да мүбәрәк  ет. Шын мәнінде сен аса мақтаулы  әрі  жоғарсың !
Аллаһумма иннә настаъинүкә уә настаъфирукә уә нәстәһдик уә нүминү бикә уә нәтубү иләикә уәнә тәуәккәлү ъалайкә уәнүсни ъәләйкәл    хайра  кулләһһу нәшкүррүкә уәлә нәкфүррұкә унәхләәъу уәнәтрүкү мән иаф жұрүк.
Аллаһумма ииака наъбуду уа ләкә нусоллии уа   насжуду уа илаика насъа уа нахфидунаржуу рахматака уа нахша   ғазаабака    инна ъазабака
Мағынасы: Иә Аллаһ! Біз Сенен жәрдем тілейміз. Күнәләрімізді  кешіп, дұрыс  жолға салуды тілейміз. Саған иман етеміз. Тәубе  етіп қайта  Саған  барамыз.  Саған тәуекел етеміз. Сені жақсылап мақтаймыз. Барлық қайырлар Сенде ғана. Берген мұнша нығметтеріңе шүкір  етеміз. Саған  қарсы  болмаймыз.  Саған қарсы болғандардан аулақ болып араны ашамыз.
Иә Аллаһ! Саған құлшылық қыламыз  жалғыз Сен үшін намаз оқимыз.  Саған сәжде етеміз. Саған асыға жүгіреміз. Рахымыңнан  үміт етіп, көп болуын тілейміз. Азабыңнан қорқамыз. Шын мәнінде азабың кәпірлерге тиеді.
Бисмилляhир-Рахманир-Рахиим (1) Альхамду лилляhи Роббиль ъалямиин (2)  Ар-рахманир-Рахиим (3)  Мәлики-йяу-миддин (4)  Ийяка наъбуду уа ийяка  настаъиин (5) Иhдинас-сыроотоль мустақыим (6)  Ссыротоль-лязина анъамта    ъаляйhим    ғойриль    мағдууби    ъаляйhим-уаляд-дооллиин (7) Амин.
Мағынасы: Бастадым Аллаһтың  атымен Қамқор, Мейірімді (1) Барлық мақтау бүкіл әлемнің Раббы Аллаһқа тән (2)  Қамқор Мейірімді (3)  Қиямет Күнінің Иесі (4)  Саған  ғана құлшылық етеміз, әрі Сенен ғана жәрдем сұраймыз (5) Бізді тура жолға  сала  көр (6)  Нығметке  бөлендіргендеріңнің жолына, Ашуыңа ұшырағандардың  және  адасқандардың жолына емес (7)  Амиин.
Бисмилляhир-Рахманир-Рахиим. Иннаа  аътойнаа кал-каусар (1)  Фасолли  лироббика уа анхар (2) Инна шаани яка hуаль абтар (3)
Мағынасы: Бастадым  Аллһтың  атымен  Қамқор,  Мейірімді.   (Мұхаммад (оған Аллаһтың игілігі мен сәлемі болсын)  )  Шын мәнінде саған Каусарды  бердік (1) Сондықтан  Раббың  үшін  айт  намазын  оқы,  құрбан  шал (2)   Расында  дұшпаныңның   өзі  ұрпақсыз қалады. (3)
Бисмилляhир-Рахманир-Рахиим.  Қуль hуаллаhу  ахад (1). Аллаhу ссомад (2). Лям ялид  уа лям юляд (3) Уалям якуль-ляhу куфуан ахад (4).
Мағынасы: Бастадым Алла атымен Қамқор, Меиірімді. (Мұхаммад (оған Аллаһтың игілігі мен сәлемі болсын)   оларға)  айт:  Ол  Алла  біреу-ақ  (1)   Алла  мұңсыз  (әр нәрсе Оған  мұқтаж.) (2).  Ол, тумады  да  туылмады, әрі  Оған  ешкім  тең  емес  (3)
Бисмиллаhир-Рахманир-Рахиим. Қуль аъуузу  бироббиль фалақо(1) Миңң шарри ма холақо(2) Уамиңң шарри ғоосиқын изаа уақаб (3) Уамиңң шаррин-наф-фаа-саа-тифиил ъ-уқад (4) Уамиңң шарри хаасидин изаа хасад (5).
Мағынасы: Бастадым Аллаһтың атымен Қамқор, Меиірімді.  (Мұхаммад  (оған Аллаһтың игілігі мен сәлемі болсын)  .):  «Таңның Раббына сиынамын (1) Жаратқан нәрселеріңнің кесірінен (2) Қараңғылық басқан сәтте түннің кесірінен (3) Түйіншектерге дем салушылардың кесірінен (4) Күншілдердің кесірінен, ол күндеген сәтте (сыйынамын)»,-де. (5)
Бисмиллаhир-Рахманир-Рахиим. Қуль аъуузу биробин-наас (1) Маликин-наас (2)  Илааhин-наас (3)  Миңң шаррил уас-уасиль-хон-наас (4) альлязии  юас-уи-суфии судуурин-наас (5)  Миналь жиннати уан-наас (6)
Мағынасы: Бастадым Аллаһтың атымен Қамқор,  Мейірімді.   Адамдардың  Раббына  (1)   Адамдардың Иесіне (2) Адамдардың Тәңіріне (3)  Сыбырлап азғырушылардың кесірінен (4) Сондай адамдардың көкейлеріне салатын (5)  Мейлі жыннан, мейлі  адамдардан болсын   сиынамын (6).
Халәл тағаммен тамақтану қажеттігі туралы және жануар бауыздаумен байланысты ережелер
Июнь 22, 2015  0  4k
Сүннет бізді әйелімізге жақсы қарым-қатынас жасауға ынталандырады
Июнь 21, 2015  0  78
Июнь 18, 2015  3  2k
СуҺур мен Ифтардың әдептері
Июнь 18, 2015  1  1k
Пікір қалдыру Отмена ответа
Сіздің email-ңыз жарияланбайды. Толтырылуға міндетті орындар * белгіленген.
Сіз келесі HTML тегтерді қолданала аласыз.
Ассалаума алейуум жамагат.... Касиетти …
Байген Мусахан  Июнь 20, 2015
Тири жаннын суретин салудын неси куна екенин …
Сансызбаев Шойбек  Июнь 11, 2015
Ассаляму алейкум уа рохматуллаһи уа …
тынышбек мухаммад  Май 22, 2015
admin  Май 14, 2015
Апрель 10, 2014  Альбомдар
Февраль 22, 2015  Араб тілі
Араб тілінің ережелері бойынша 8 парақша
Октябрь 9, 2014  Араб тілі
Май 14, 2014  Араб тілі
Араб тілін үйренудің маңыздылығы
Февраль 27, 2013  Араб тілі
ҚАБІРДЕ ҚОЙЫЛАТЫН ҮШ НЕГІЗГІ СҰРАҚ
Июнь 1, 2015  Ақида
Наурыз – парсы отқа табынушыларының мерекесі, әрі ханафи мәзһабының ғалымдары оны тойлауға қарсы
Март 21, 2015  Ақида
ЖАҢА ЖЫЛДЫҢ КЕЛУІН МЕЙРАМДАУДЫ ХАРАМ ЕТЕТІН СЕБЕПТЕР
Декабрь 30, 2014  Ақида
Таухидтің мәнін егжей-тегжейлі түсіндіру қажет
Декабрь 27, 2014  Ақида
Сектанттар тарапынан бұрмаланған шариғи түсініктер
Май 22, 2015  Мәнһәдж
Ислам үмметіндегі бүліктердің және бөлінудің себептері
Май 16, 2015  Мәнһәдж
Мұсылман діндар ғалымдарының қазіргі заманның үндеулеріне жауаптары
Май 14, 2015  Мәнһәдж
Шейх Салих әс-Суһайми ИШИМ-нің хауариждік ертегілері мен олардың халифаты туралы
Апрель 30, 2015  Мәнһәдж
Апрель 24, 2014  Хадистер жинағы
Неке қию және ажырасу
Сүннет бізді әйелімізге жақсы қарым-қатынас жасауға ынталандырады
Июнь 21, 2015  Неке қию және ажырасу
Мүмін әйелдерге қатысты үкімдерге ескертулер
Октябрь 9, 2014  Неке қию және ажырасу
Август 20, 2014  Неке қию және ажырасу
Қырсық-қыңыр әйелге байланысты үкімдер
Август 5, 2014  Неке қию және ажырасу
Май 8, 2014  Ақида
Сентябрь 6, 2012  Ибрахим Әбу Мухаммад
ИМАМ АБУ ХАНИФАНЫҢ ӨМІРІ ЖӘНЕ СЕНІМІ
Май 24, 2013  Ғалымдар
Иман келтіргендердің басшысы Омар ибн әл-Хаттаб, Аллаһ оған разы болсын!
Апрель 28, 2015  Сахабалар
Шейх Мұхаммәд ибн Салих әл-Усәймин (Аллаһ оны мейіріміне бөлесін)
Апрель 22, 2014  Ғалымдар
Осман ибн Аффан, Аллаһ оған разы болсын!
Апрель 22, 2014  Сахабалар
Ораза кітабы. Ибрахим Әбу Мухаммад
Июнь 20, 2015  Ораза (әс-соум)
Июнь 17, 2015  Ораза (әс-соум)
Июнь 12, 2015  Ораза (әс-соум)
«Анкабут» сүресінің соңғы аятының түсінігі
Август 30, 2013  Тәпсір
Июль 28, 2012  Тәпсір
Copyright © 2014 -  ISLAMIC.KZ |  Барлық құқықтар қорғалған